Oficialusis leidinys L 203 , 12/08/2003 p. 0007 - 0012



Komisijos reglamentas (EB) Nr. 1428/2003 2003 m. rugpjūčio 11 d. papildantis Reglamento (EB) Nr. 2400/96 priedą dėl tam tikrų pavadinimų įtraukimo į Saugomų kilmės vietos nuorodų ir saugomų geografinių nuorodų registrą, numatytą Tarybos Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos, priedo papildymo įrašu "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. priimtą Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 806/2003 [2], ir ypač jos 6 straipsnio 3, 4 ir 5 dalis, kadangi: (1) Remdamasi Reglamento (EEB) Nr. 2081/92 5 straipsnio nuostatomis, Graikija atsiuntė Komisijai paraišką įregistruoti pavadinimą "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" kaip geografinę nuorodą. (2) Pagal nurodyto reglamento 6 straipsnio 1 dalies nuostatas buvo nustatyta, kad paraiška atitinka visus reglamento reikalavimus ir joje pateikta visa pagal 4 straipsnio nuostatas reikalinga informacija. (3) Paskelbus paraiškos santrauką pagal Reglamento (EEB) Nr. 2081/92 6 straipsnio 2 dalies nuostatas, Graikijos Respublika paprašė padaryti du nedidelius 4.2 punkto (aprašymas) pakeitimus ir išbraukti teiginį, kad pareiškėjų grupės transporto priemonės naudojamos produkto platinimo tikslams. Pataisyta paraiškos santrauka pateikiama II priede. (4) Dėl šios priežasties pavadinimas turėtų būtų įtrauktas į Saugomų kilmės vietos nuorodų ir saugomų geografinių nuorodų registrą ir nuo šiol turėtų būtų saugomas Bendrijoje kaip geografinė nuoroda. (5) Šio reglamento priedu papildomas Komisijos reglamento (EB) Nr. 2400/96 [3] su paskutiniais pakeitimais, padarytais Reglamentu (EB) Nr. 1298/2003 [4], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytas pavadinimas įtraukiamas į Reglamento (EB) Nr. 2400/96 priedą ir kaip saugoma geografinė nuoroda (SGN) – į Reglamento (EEB) Nr. 2081/92 6 straipsnio 3 dalyje numatytą Saugomų kilmės vietos nuorodų ir saugomų geografinių nuorodų registrą. Pagrindinės produkto specifikacijos dalys pateikiamos II priede. Pastarosios pakeičia Europos Bendrijų oficialiajame leidinyje [5] paskelbtą paraiškos santrauką. 2 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. rugpjūčio 11 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 122, 2003 5 16, p. 1. [3] OL L 327, 1996 12 18, p. 11. [4] OL L 184, 2003 7 23, p. 3. [5] OL C 120, 2002 5 23, p. 5. -------------------------------------------------- I PRIEDAS EB SUTARTIES I PRIEDE IŠVARDYTI PRODUKTAI, SKIRTI ŽMONIŲ VARTOJIMUI Vaisiai, daržovės ir grūdai Daržovė GRAIKIJA - "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" (SGN) -------------------------------------------------- II PRIEDAS TARYBOS REGLAMENTAS (EEB) Nr. 2081/92 REGISTRACIJOS PARAIŠKA: 5 STRAIPSNIS SKVN ( ) SGN (X) Valstybės paraiška Nr.: EL-04/00-5 1. Atsakingasis valstybės narės departamentas Pavadinimas: | Δ/νση Π.Α.Π — Φυτών Μεγάλης Καλλιέργειας (Lauko kultūrų auginimo ir naudojimo direkcija) | Adresas: | Μενάνδρου 22 — ΑΘΗΝΑ Τ.Κ 105 52 (Menandrou 22, GR-10552 Athens) | Tel.: | (30-210) 212 51 19 arba (30-210) 212 51 21 | Faks.: | (30-210) 524 51 95 | 2. Pareiškėjų grupė 2.1.Pavadinimas: | "ΑΓΡΟΤΙΚΗ ΚΑΣΤΟΡΙΑΣ Α.Ε." με διακριτικό τίτλο AGROKA S.A. (AGROTIKI KASTORIAS AE (įmonės pavadinimas AGROKA SA) | 2.2.Adresas: | Οικισμός Λακκωμάτων — Δήμoυ Ορεστίδος Ν.Καστοριάς (Lakkomata, Orestida, Kastorijos prefektūra) | 2.3.Sudėtis: | Gamintojai/perdirbėjai (x) kiti ( ). | Susijungę 212 Kastorijos prefektūros pupelių augintojai iš visų vietovių, kuriose auginamas šis produktas (steigimo sutartis Nr. 65/ 7.4.97), valdo 65 % akcijų vertės. Likę 35 % priklauso Lakomatos bendruomenei, kuri šiuo metu yra sudedamoji Orestidos municipaliteto dalis. Įmonės struktūrą reglamentuoja PD 410/95 (GG321) 2 straipsnio nuostatos. 3. Produkto tipas: 1.6 klasė. 4. Specifikacija (Reikalavimų santrauką žr. 4 straipsnio 2 dalyje) 4.1. Pavadinimas: ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias) 4.2. Aprašymas: Pupelės – tai vienmečiai vijokliniai augalai ilgais liaunais stiebais ir plunksniškais lapais, kurių maksimalus aukštis siekia daugiau kaip du metrus. Jos priklauso Papilionaceae šeimai (ankštiniai). Phaseolus gentį sudaro 250 rūšių. Kastorijos prefektūroje auginamos atmainos priklauso Phaseolus coccineus (multiflorus) rūšiai. - Simbiozinis ryšys tarp azotą fiksuojančių bakterijų Bacterium radicola ir mėsingų šakniagumbių leidžia absorbuoti iki 40 kg/ha atmosferinio azoto. - Stiebas liaunas, lankstus ir cilindriškas, visą laiką sukasi iš kairės į dešinę. - Plunksniški lapai susideda iš trijų lapelių. - Žiedą sudaro penkių dalių taurelė, baltas penkių dalių vainikėlis, dešimt kuokelių ir viena piestelė. Žiedai didelėmis kekėmis lapų pažastyse, vienas po kito besiskleisdami nuo augalo apačios iki viršaus. - Pupelės Fasolia Gigantes – Elefantes apsidulkina kryžminiu būdu. - Veda baltus inksto formos ankštinius vaisius. Ši didelė ankštinė daržovė valgoma kepta orkaitėje ar troškinta kartu su kitais augaliniais produktais (aliejumi, svogūnais, pomidorais, salierais, morkomis), kurie išryškina patiekalo skonį, būdingą Viduržemio jūros regionui. - Pupelės turi labai didelę maistinę vertę, tai puikus baltymų, krakmolo, geležies ir kitų medžiagų šaltinis, be to, jose yra mažai riebalų. Pupelės Fasolia Gigantes/Elephantes turi atitikti kokybės standartus, nustatytus Žemės ūkio ministro ir Prekybos ministro bendrojo sprendimo 37227/ 25.9.87 2, 3 ir 5 straipsniuose (Vyriausybės žinios 541/B/ 9.10.87): Fasuoti produktai privalo atitikti šiuos būtiniausius reikalavimus: 1) pupelės turėtų būti sveikos, prinokusios, natūralios spalvos, nesusiraukšlėjusios, be vabzdžių išėstų skylučių, neapniktos vabzdžių ir pavojingų ligų, be defektų ir neįkaitusios; 2) jos turi būti išsijotos arba surūšiuotos rankiniu būdu; 3) tarp jų negali būti kitokio dydžio pupelių, nei nustatyta šio sprendimo 3 straipsnyje; 4) jose faktiškai neturi būti kitų medžiagų; 5) jos turi atitikti tam tikros rūšies makroskopinius ir organoleptinius požymius bei Maisto kodekse nustatytus higieninius laikymo bei tvarkymo reikalavimus; 6) drėgmės kiekis pupelėse neturi viršyti 14 %. Pupelių rūšiavimas (3 straipsnis) Pupelės rūšiuojamos pagal jų formą, 1000 vienetų svorį ir pagal tai, kiek procentų pupelių iškrenta per skirtingo dydžio rėčio skylutes, atsižvelgiant į pupelių rūšį ir dydį: a) pupelės Fasolia Elefantes: 1000 pupelių sėklų sveria ne mažiau kaip 1800 g arba ne mažiau kaip 90 % pupelių neiškrenta per apvalias 13 mm skersmens rėčio skylutes; b) pupelės Fasolia Gigantes: 1000 pupelių sėklų sveria nuo 1200 iki 1800 g, 90 % pupelių neiškrenta per apvalias 12 mm skersmens rėčio skylutes. Pakavimas ir pateikimas (5 straipsnis) Fasuotoms pupelėms taikomos tokios nuokrypio ribos: a) suskaldytų pupelių, kurios mažesnės už pusę sveikos pupelės, gali būti iki 2 %; b) susiraukšlėjusios ar pakitusios spalvos pupelės gali sudaryti iki 0,5 %; c) kitų medžiagų gali būti iki 0,05 % (žemių ne daugiau kaip 0,02 %). 4.3. Geografinė sritis Pupelių auginimas Kastorijos prefektūroje sutelktas Aliakmono upės ir jos intakų pakrantėse, taip pat ir tuose pertvarkytuose žemės plotuose, kuriuose drėkinimo kanalų sistema užtikrinamas gausus auginimui reikalingas aprūpinimas vandeniu. Pupelių auginimui Kastorijos ežero pakrantėse teikiama mažiau svarbos. Pupelėms Fasolia Gigantes – Elefantes Kastorias auginti naudojamas maždaug 900 ha žemės plotas auginimo zonoje. Šis žemės plotas yra 630–900 m aukštyje. Dirvožemis aliuvinis, lengvas, laisvai drenuojamas ir lengvai rūgštinis. Auginimo zonoje vyrauja žemyninis klimatas, tačiau dėl aukščio ir netoliese esančių Kastorijos ežero bei Aliakmono upės vasaros čia vėsios. Be to, ežeras lemia ir šiltą pavasarį. Metinis kritulių kiekis, sudarantis vidutiniškai 600 mm, visiškai patenkina vandenį mėgstančių pupelių poreikius. "Ypatingas" klimatas, kuris sąlygoja produkto teigiamybes, vis dėlto didžiąja dalimi yra išskirtinis fenomenas. Visą sritį sudaro didelis plokščiakalnis, kurį riboja Vitsi ir Grammos kalnų grandinės. Net jei ir būna vėjuota, šiame baseine vėjai pučia silpnai. Auginimo zonoms priklauso: 1) visas Ion Dragoumis municipalitetas; 2) visas Makednos municipalitetas; 3) visas Agioi Anarguroi municipalitetas; 4) visas Korestijos municipalitetas; 5) visas Kastorijos municipalitetas; 6) visas Vitsio municipalitetas; 7) visas Aliakmono municipalitetas; 8) visas Agia Triada municipalitetas; 9) Orestidos municipaliteto dalis (buvęs Argos Orestiko municipalitetas ir buvusios Ammoudara, Asprokklisia, Dialekto, Kastanofito, Lakkomata, Melanthi ir Spilea bendruomenės); 10) Nestori municipaliteto dalis (buvusi Ptelea bendruomenė); 11) Kastraki bendruomenės dalis (buvusi Dendrokhori bendruomenė). Dabartiniai auginimo plotai ribojasi tarpusavyje. 4.4. Kilmės įrodymas Pupelės kildinamos iš Pietų Meksikos ir Centrinės Amerikos. Remiantis radioaktyviosios anglies tyrinėjimais, Phaseolus coccineus (multiflorus) buvo auginamos Meksikoje apie 2000 m. pr. Kr. Manoma, kad šios pupelės buvo atvežtos į Europą 16-ojo amžiaus viduryje, iš pradžių į Angliją ir Ispaniją, o to paties amžiaus pabaigoje jos pasiekė Graikiją. Iš pradžių jos pradėtos auginti žemumose aplink gyvenamuosius centrus, tačiau fiziologinių savybių dėka jos greit išplito ir iki nuošalių kalnuotų vietovių. Viena iš jų buvo Kastorijos prefektūra, kuri pasižymėjo idealiu dirvožemiu, idealiu klimatu ir puikia auginimo technika, dėl to buvo išvesta daug atmainų ir atsirado produktas, kuris užkariavo rinką. Šis produktas, labai mėgstamas graikų ir užimantis ypatingą vietą jų mityboje, vadinamas "tautiniu valgiu". Auginimo zona ir auginimo duomenys apribotoje vietovėje registruojami ir jų tikslumas užtikrinamas, remiantis: a) kompensacinių išmokų schema; b) integruota žemės ūkio įmonių kontrolės sistema; c) nuotolinio stebėjimo programa. Visas tris reglamentuoja Bendrijos teisės aktai, o įgyvendina Žemės ūkio direktoratas. Kontrolės procedūras ir produkto sertifikavimą atlieka paskirtos valstybinės agentūros, remdamosi galiojančiais teisės aktais dėl produktų kilmės vietos nuorodų ir geografinių nuorodų. Išsamių patikrų metu šios agentūros atlieka cheminę analizę, taip pat vykdo ženklinimo kontrolės funkciją, tvirtindamos pagal galiojančius nacionalinius ir Bendrijos teisės aktus privalomų nuorodų tikrumą (pvz., serijos numerį, galimą Bendrijos simbolio vartojimą ir pan.). Graikijoje pupelės Fasolia Gigantes – Elefantes yra vienintelė ankštinių rūšis, kurios 1000 pupelių sėklų sveria daugiau kaip 1200 g. 4.5. Gamybos būdai 4.5.1. Derliaus nuėmimas Ankštinių derliaus nuėmimas rankiniu būdu prasideda rugsėjo pradžioje ir trunka iki trijų mėnesių. Derlius nuimamas iki trijų kartų, kadangi ankštys bręsta palaipsniui nuo augalo apačios iki viršaus. Ankštys paskleidžiamos ant žemės natūraliai džiūti saulėje, kol nuo ankščių, daužant jas liaunomis vytelėmis, lengvai atsiskiria pupelės. 4.5.2. Saugojimas Atskirtas pupeles būtina paskleistas džiovinti saulėje, kol jos pasieks reikiamą drėgmės kiekį, t. y. maždaug 12 %. Po to jos rankomis rūšiuojamos, pašalinant svetimkūnius, suskaldytas ar pažeistas pupeles bei kitų atmainų pupeles; supiltas į maišus pupeles jų patvarumo dėka galima sandėliuoti be jokių specifinių problemų, esant higieniškoms sąlygoms. 4.5.3. Paruošimas rinkai ir realizavimas Naujajame įmonės Agrotiki Kastorias rūšiavimo ir pakavimo centre pupelės rūšiuojamos ir pakuojamos naudojant moderniausią įrangą ir metodus, garantuojančius išskirtinę produkto kokybę. 1/2 kg ir 1 kg talpos polipropileno maišai pripildomi automatiškai ir sukraunami į dėžes po 10–20 kg. Visa eiga stebima elektroniniu būdu, naudojama automatinė matavimo įranga. Rūšiuojant pupelės automatiškai suskirstomas į trijų dydžių kategorijas, kaip nurodyta registracijos paraiškoje, tikrinamas rūšies autentiškumas, švelniai valoma ir dezinfekuojama (fizikinis atskyrimas/ECOGEN sistema). Gaminys tiesiogiai tiekiamas maisto prekių parduotuvėms. Svarbiausias tikslas – komercinis produkto saugumas, vartotojų apsauga ir užsienio rinkų užkariavimas, o tai įmanoma tik tuo atveju, jei būtų pripažinta SGN. 4.6. Jungtis Vietovės dirvožemis ir klimatas yra labai reikšmingi auginant nepaprastas Kastorijos pupeles Fasolia Gigantes – Elefantes. Vidutinio grūdėtumo lengvai rūgštus dirvožemis su puikiu drenažu ir vietovei būdingas Viduržemio jūros bei žemyninis klimatas – tai darniai sąveikaujantys veiksniai pupelių gamyboje, kuri jau 300 metų yra vietos žmonių gyvenimo dalis. Taikomi auginimo metodai – tai iš kartos į kartą perduodama tradicija. Užauginti tokios puikios kokybės produktą – tai ne vien technikos dalykas, tai ilgametė patirtis, kurią augintojai taiko praktiškai, pasikliaudami savo akimis ir rankomis. Šioje srityje pupelių auginimas yra ekonomikos dalis, o jo svarbą atspindi tradicijos, papročiai ir šventės: - Kasmetinė pupelių mugė Lakkomatoje. - Švenčiant kovotojo už Makedonijos laisvę Pavlos Melas mirties metines, jo vardu pavadintoje vietovėje svečiai vaišinami pupelių patiekalu. - Įvairiose vietovėse derliaus nuėmimo metu vyksta pupelių šventės kartu su vietos kultūros ir folkloro renginiais. Šie įvykiai byloja apie istorinę ir socialinę gyventojų jungtį su šiuo produktu. 4.7. Kontrolės institucija Pavadinimas: | Νομαρχιακή Αυτοδιοίκηση Καστοριάς Δ/νση Γεωργίας Διοικητήριο 521 00 ΚΑΣΤΟΡΙΑ (Kastorijos prefektūros administracijos žemės ūkio direkcija) | Adresas: | 521 00 ΚΑΣΤΟΡΙΑ Διοικητήριο (GR-52100 Kastoria) | 4.8. Ženklinimas Produkto pakuotės privalo būti paženklintos užrašu "Fasolia Gigantes – Elefantes Kastoria SGN" ir kitomis nutarimo PD 81/93 4 straipsnio 7 dalyje numatytomis nuorodomis. 4.9. Nacionaliniai reikalavimai Taikomos bendrosios nutarimo PD 81/93 dėl SKVN ir SGN turinčių produktų gamybos. EB Nr.: G/EL/00123/20 00.04.05. Visos paraiškos gavimo data: 2000 12 14. --------------------------------------------------